1. ΕΓΚΥΚΛΙΟΣ Ι.Κ.Α. Αριθ.73/10045 της 28 Μαρτ. 1952 Υπαγωγή εις την ασφάλισιν του ΙΚΑ των ασχολουμένων εις γεωργικάς, δασικάς και κτηνοτροφικάς εργασίας. 1.Η μέχρις της 31ης Μαρτ. 1952 ρύθμισις του ζητήματος. Ως γνωστόν, υπό το κράτος των διατάξεων του προϊσχύσαντος νόμου «περί Κοινωνικών Ασφαλίσεων» υπ’ αριθ.6298/34, το ζήτημα της παρ’ ημίν ασφαλίσεως των προσώπων των πληρούντων τας γενικάς προϋποθέσεις του άρθρ.2 παρ.1 περιπτ. α΄ του νόμου τούτου (παροχή εξηρτημένης εργασίας, κατά κύριον επάγγελμα έναντι αμοιβής), των ασχολουμένων εις γεωργικάς δασικάς και κτηνοτροφικάς εργασίας ερρυθμίζετο από τας διατάξεις του άρθρ.2 παρ.1 περιπτ. 5 του ως άνω νόμου, καθ’ ην «τα πρόσωπα τα ασχολούμενα εις γεωργικάς, δασικάς και κτηνοτροφικάς εργασίας υπάγονται εις την ασφάλισιν του νόμου, εφ’ όσον η ασφάλισις λαμβάνει χώραν εις τας πόλεις και εις τα εγγύς περίχωρα Αθηνών, Πειραιώς, Θεσσαλονίκης, Πατρών και Βόλου». Δια την εφαρμογήν της διατάξεως ταύτης τα ως άνω πρόσωπα διεκρίνονται α)εις τους καθαρώς εργάτας γης, τους ασχολουμένους εις απλάς καλλιεργητικάς φροντίδας και συλλεκτικάς εργασίας ως και τους ασχολουμένους εις καθαρώς κτηνοτροφικάς και δασικάς εργασίας, οίτινες υπήγοντο εις την ασφάλισιν εφ’ όσον απησχολούντο 1)εντός του οικοδομικού σχεδίου των πόλεων, αίτινες είναι έδραι Υπ/μάτων του ΙΚΑ, και 2)εντός της ασφαλιστικής περιοχής των Υπ/μάτων Αθηνών, Πειραιώς, Θεσ/νίκης, Πατρών και Βόλου και β)εις τους ασχολουμένους εις ειδικευμένας γεωργικάς, κτηνοτροφικάς και δασικάς εργασίας (π.χ. κηπουροί, εργάται ασχολούμενοι εις διάφορα ινστιτούτα, εις την επιστημονικήν καλλιέργειαν καπνού, καρπών ή δένδρων, τυροκόμοι κλπ.), οίτινες υπήγοντο εις την ασφάλισιν ως και οι λοιποί μισθωτοί, εφ’ όσον απησχολούντο εντός ασφαλιστικής περιοχής Υποκαταστημάτων ή Τοπικών παραρτημάτων του Ιδρύματος. Επί της κατά τ’ ανωτέρω ρυθμίσεως ουδεμία επήλθεν μεταβολή δια των διατάξεων του νέου «περί Κοινωνικών Ασφαλίσεων» Α.Ν.1846/51, τούτο δε διότι ναι μεν υπό των διατάξεων του νόμου τούτου δεν προβλέπεται πλέον διάκρισίς τις προκειμένου περί της ασφαλίσεως των ως άνω προσώπων, οία προεβλέπετο υπό των διατάξεων του Ν.6298, πλην όμως, η υπαγωγή εις την ασφάλισιν του Ιδρύματος των βάσει των διατάξεων του νέου τούτου νόμου υπαγομένων εις ταύτην νέων κατηγοριών προσώπων προεβλέπετο, ότι θα επραγματοποιήτο αφ’ ης χρονολογίας θέλουσιν ορίσει αι εκδοθησόμεναι σχετικαί αποφάσεις του Δ.Σ. του Ιδρύματος, περί ων προβλέπει ο εις εκτέλεσιν του άρθρ.7 του νόμου εκδοθείς Κανονισμός υπό τον τίτλον «περί τρόπου επεκτάσεως της ασφαλίσεως και υπολογισμού των εισφορών του ΙΚΑ» (απόφασις Υπουργού Εργασίας 43338/1539/20 – 10 – 51 ΦΕΚ 209/20 – 10 – 51 τεύχος Β΄. Εγκλ. 162/1951). ΙΙ.Η από της 1ης Απρ. 1952 και εφεξής ρύθμισις του ζητήματος. Βάσει των ανωτέρω διατάξεων, εξεδόθη η κοινοποιουμένη από 22 – 2 – 52 (Συνεδρίασις 11η) απόφασις του Δ.Σ. του Ιδρύματος, ης η ισχύς άρχεται από της 1ης Απρ. 1952. Δια της αποφάσεως ταύτης καταργείται από της ως άνω χρονολογίας (1. 4. 52) η μέχρι τούδε υφισταμένη διάκρισις των προσώπων των ασχολουμένων εις γεωργικάς, δασικάς και κτηνοτροφικάς εργασίας από απόψεως υπαγωγής τούτων εις την παρά τω Ιδρύματι ασφάλισιν εις τοιούτους απασχολουμένους εις τας περιοχάς των Υπ/μάτων Αθηνών, Πειραιώς, Θεσ/νίκης, Πατρών και Βόλου και εις απασχολουμένους εις τας περιοχάς των λοιπών Υποκ/μάτων του Ιδρύματος. Τα πρόσωπα ταύτα θα υπάγωνται του λοιπού εις την ασφάλισιν του Ιδρύματος υπό τας προϋποθέσεις, υπό τας οποίας υπάγονται και οι λοιποί μισθωτοί, ανεξαρτήτως του εάν ασχολούνται εις εξειδικευμένας γεωργικάς, δασικάς και κτηνοτροφικάς εργασίας ή εις απλάς γεωργικάς, δασικάς και κτηνοτροφικάς τοιαύτας (εργάται γης κλπ.) και ανεξαρτήτως του εάν η απασχόλησίς των λαμβάνει χώραν εντός των ασφαλιστικών περιοχών Υποκ/ματος του Ιδρύματος ή Τοπικού Παραρτήματος Υποκ/ματος, ή εντός οικοδομικών σχεδίων των πόλεων, αίτινες είναι έδραι, Υποκ/μάτων του Ιδρύματος. Βασική όμως προϋπόθεσις είναι όπως τα  περί ων πρόκειται πρόσωπα παρέχουν κατά κύριον επάγγελμα εξηρτημένην εργασίαν έναντι  αμοιβής,     η    γεωργική,    δασική    ή     κτηνοτροΣελ. 85 81 604 Ασφάλιση Εργατών Γεωργίας 15Β.Β.ε.Ι φική εργασία των να είναι εξηρτημένη και να παρέχεται επ’ αμοιβή, η δε απασχόλησίς των να λαμβάνη χώραν εντός ασφαλιστικής περιοχής Υποκ/ματος ή Τοπικού Παραρτήματος του Ιδρύματος. Ούτω δεν θέλουσιν υπαχθή εις την ασφάλισιν πρόσωπα μη παρέχοντα κατά κύριον επάγγελμα εξηρτημένην εργασίαν, έστω και εάν η επ’ ευκαιρία παρεχομένη εργασία των είναι εξηρτημένη (ως π.χ. κατά κύριον επάγγελμα αγρόται ασχολούμενοι εις την καλλιέργειαν ιδίων κτημάτων και ευκαιριακώς μόνον ασχολούμενοι εις εξηρτημένην εργασίαν). Σημειούμεν όμως ότι τα κατά τ’ ανωτέρω αναφερόμενα εις την ασφάλισιν πρόσωπα, συμφώνως προς τας διατάξεις της παρ. 1 του άρθρ. 2 του Κανονισμού Υπαγωγής εις την ασφάλισιν θα συνεχίσουν την ασφάλισίν των και δια τυχόν πρόσκαιρον εκτός κέντρου ασφαλίσεως απασχόλησίν των εφ’ όσον θα απασχολούνται εις εργοδότην εδρεύοντα εντός κέντρου ασφαλίσεως. 